ประกาศคณะกรรมการนโยบายเขตพัฒนาพิเศษภาคตะวันออกเรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออกพ.ศ. ๒๕๖๒ อาศัยอำนาจตามความในมาตรา๑๑ วรรคหนึ่ง (๗) มาตรา ๓๐ มาตรา ๓๑ และมาตรา ๓๒ แห่งพระราชบัญญัติเขตพัฒนาพิเศษภาคตะวันออกพ.ศ. ๒๕๖๑ คณะกรรมการนโยบายเขตพัฒนาพิเศษภาคตะวันออก ออกประกาศไว้ ดังต่อไปนี้ข้อ๑ ประกาศนี้เรียกว่าประกาศคณะกรรมการนโยบายเขตพัฒนาพิเศษภาคตะวันออก เรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก พ.ศ. ๒๕๖๒ข้อ๒ให้ใช้บังคับแผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกในท้องที่จังหวัดฉะเชิงเทรา กรุงเทพมหานครจังหวัดสมุทรปราการ จังหวัดชลบุรี และจังหวัดระยอง ภายในแนวเขตตามแผนที่ที่แสดงท้ายประกาศนี้เว้นแต่พื้นที่ที่อยู่ในแนวเขตดังต่อไปนี้ ให้ใช้ประโยชน์ตามวัตถุประสงค์ของที่ดินนั้น ๆ ตามที่มีกฎหมาย กฎ ระเบียบ ข้อบังคับ หรือประกาศที่เกี่ยวข้องกำหนดไว้โดยไม่อยู่ในบังคับการใช้ประโยชน์ในที่ดินที่กำหนดในประกาศนี้(๑) เขตพระราชฐาน(๒) พื้นที่ที่ได้ใช้หรือสงวนไว้เพื่อประโยชน์ในราชการทหารข้อ ๓[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีประกาศกระทรวงมหาดไทยให้ใช้บังคับผังเมืองรวมในท้องที่ตามข้อ๒หมวด ๑หลักการในการวางและจัดทำแผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค ข้อ๔การวางและจัดทำแผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค ในเขตพัฒนาพิเศษภาคตะวันออกนี้ได้ดำเนินการตามหลักวิชาการผังเมือง มีความสอดคล้องกับแผนภาพรวมเพื่อการพัฒนาเขตพัฒนาพิเศษภาคตะวันออกคำนึงถึงความต่อเนื่องและเชื่อมโยงกับโครงสร้างพื้นฐานและระบบสาธารณูปโภคของพื้นที่ต่อเนื่องกับเขตพัฒนาพิเศษภาคตะวันออกด้วยและอย่างน้อยต้องประกอบด้วยระบบดังต่อไปนี้ ระบบสาธารณูปโภค ระบบคมนาคมและขนส่ง ระบบเทคโนโลยีสารสนเทศและการสื่อสารระบบการตั้งถิ่นฐานและภูมิสังคมระบบนิเวศและสิ่งแวดล้อมที่เหมาะสมแก่การประกอบอุตสาหกรรมเป้าหมาย อุตสาหกรรมเป้าหมายพิเศษและการประกอบกิจการ ระบบบริหารจัดการน้ำ ระบบการควบคุมและขจัดมลภาวะระบบป้องกันอุบัติภัย นอกจากนั้นได้คำนึงถึงความสัมพันธ์กับชุมชน สุขภาวะของประชาชนสภาพแวดล้อม และระบบนิเวศตามหลักการพัฒนาอย่างยั่งยืนด้วย ทั้งนี้ โดยสร้างความรับรู้ที่ถูกต้องแก่ประชาชนในพื้นที่และรับฟังความคิดเห็นและข้อเสนอแนะของผู้มีส่วนได้เสีย ประชาชนและชุมชนที่เกี่ยวข้อง เพื่อประกอบการพิจารณาด้วยหมวด ๒วัตถุประสงค์ในการจัดทำแผนผัง ข้อ ๕แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภคพร้อมด้วยข้อกำหนดได้จัดทำขึ้นเพื่อส่งเสริมและพัฒนาเศรษฐกิจ สังคม การสาธารณูปโภค สาธารณูปการการคมนาคมและการขนส่ง ทรัพยากรธรรมชาติและสิ่งแวดล้อม เพื่อให้สอดคล้องและเหมาะสมกับศักยภาพของพื้นที่และรองรับการพัฒนาเมืองและชุมชนในอนาคตข้อ ๖การใช้ประโยชน์ในที่ดินภายในเขตตามประกาศนี้ ให้เป็นไปตามแผนผังการใช้ประโยชน์ในที่ดินแผนผังการพัฒนาโครงสร้างพื้นฐานและระบบสาธารณูปโภค และรายการประกอบแผนผังท้ายประกาศนี้หมวด ๓แผนผังและข้อกำหนด ส่วนที่ ๑แผนผังการใช้ประโยชน์ในที่ดิน ข้อ๗การใช้ประโยชน์ในที่ดินตามแผนผังการใช้ประโยชน์ในที่ดินท้ายประกาศนี้ให้เป็นไป ดังต่อไปนี้(๑) ที่ดินประเภท พ. ที่กำหนดไว้เป็นสีแดง ให้เป็นที่ดินประเภทศูนย์กลางพาณิชยกรรมมีวัตถุประสงค์เพื่อส่งเสริมให้เป็นศูนย์กลางทางเศรษฐกิจ การค้า การบริการและการท่องเที่ยวระดับประเทศและนานาชาติ จำแนกเป็นบริเวณ พ. - ๑ ถึง พ. - ๗(๒)ที่ดินประเภท ม. ที่กำหนดไว้เป็นสีส้ม ให้เป็นที่ดินประเภทชุมชนเมือง มีวัตถุประสงค์เพื่อส่งเสริมให้เป็นชุมชนเมืองรองรับการขยายตัวของศูนย์กลางพาณิชยกรรมหลัก และศูนย์กลางหลักระดับอำเภอรองรับการพัฒนาที่อยู่อาศัย พาณิชยกรรม และบริการขั้นพื้นฐาน จำแนกเป็นบริเวณ ม. -๑ ถึง ม. - ๕๓(๓)ที่ดินประเภท รม. ที่กำหนดไว้เป็นสีส้มอ่อนมีจุดสีขาว ให้เป็นที่ดินประเภทรองรับการพัฒนาเมืองมีวัตถุประสงค์เพื่อรองรับการขยายตัวของการอยู่อาศัยที่มีสภาพแวดล้อมที่ดีบริเวณชานเมืองจำแนกเป็นบริเวณ รม. - ๑ ถึง รม. - ๕๖(๔)ที่ดินประเภท ขก. ที่กำหนดไว้เป็นสีน้ำตาล ให้เป็นที่ดินประเภทเขตส่งเสริมเศรษฐกิจพิเศษเพื่อกิจการพิเศษมีวัตถุประสงค์เพื่อรองรับโครงการสำคัญที่เป็นพื้นฐานให้การพัฒนาเขตพัฒนาพิเศษภาคตะวันออก ตามนโยบายเขตพัฒนาพิเศษภาคตะวันออกจำแนกเป็นบริเวณ ขก. - ๑ ถึง ขก. - ๕(๕)ที่ดินประเภท ขอ. ที่กำหนดไว้เป็นสีม่วง ให้เป็นที่ดินประเภทเขตส่งเสริมเศรษฐกิจพิเศษเพื่อกิจการอุตสาหกรรมมีวัตถุประสงค์เพื่อส่งเสริมอุตสาหกรรมสำหรับอุตสาหกรรมเป้าหมายพิเศษ ตามนโยบายเขตพัฒนาพิเศษภาคตะวันออกและอุตสาหกรรมที่เหมาะสมกับศักยภาพของพื้นที่เขตพัฒนาพิเศษภาคตะวันออกจำแนกเป็นบริเวณ ขอ. - ๑ ถึง ขอ. - ๒๓(๖)ที่ดินประเภท อ. ที่กำหนดไว้เป็นสีม่วงอ่อนมีจุดสีขาวให้เป็นที่ดินประเภทพัฒนาอุตสาหกรรมมีวัตถุประสงค์เพื่อรองรับพื้นที่ต่อเนื่องจากเขตส่งเสริมเศรษฐกิจพิเศษสำหรับอุตสาหกรรมเป้าหมายพิเศษหรือเกี่ยวข้องกับอุตสาหกรรมการผลิต อุตสาหกรรมบริการ และคลังสินค้าจำแนกเป็นบริเวณ อ. - ๑ ถึง อ. - ๖๗(๗) ที่ดินประเภท ชบ. ที่กำหนดไว้เป็นสีเหลืองอ่อนให้เป็นที่ดินประเภทชุมชนชนบท มีวัตถุประสงค์เพื่อเป็นชุมชนและศูนย์กลางการให้บริการทางสังคมและการส่งเสริมเศรษฐกิจชุมชนในพื้นที่ชนบทและเกษตรกรรมจำแนกเป็นบริเวณ ชบ. - ๑ ถึง ชบ. - ๑๕(๘)ที่ดินประเภท สก. ที่กำหนดไว้เป็นสีเขียวอ่อนให้เป็นที่ดินประเภทส่งเสริมเกษตรกรรมมีวัตถุประสงค์เพื่อรักษาพื้นที่เกษตรกรรมที่เป็นแหล่งอาหารของพื้นที่ส่งเสริมเศรษฐกิจการเกษตร และสงวนรักษาสภาพทางธรรมชาติ จำแนกเป็นบริเวณ สก. - ๑ถึง สก. - ๘(๙)ที่ดินประเภท ปก. ที่กำหนดไว้เป็นสีเหลืองมีเส้นทแยงสีเขียวให้เป็นที่ดินประเภทที่พระราชกฤษฎีกากำหนดให้เป็นเขตปฏิรูปที่ดินมีวัตถุประสงค์เพื่อให้เป็นไปตามการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมจำแนกเป็นบริเวณ ปก. - ๑ ถึง ปก. - ๖ (๑๐) ที่ดินประเภท ล. ที่กำหนดไว้เป็นสีเขียวมีเส้นทแยงสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมมีวัตถุประสงค์เพื่อนันทนาการและการสงวนรักษาคุณภาพสิ่งแวดล้อมในบริเวณแหล่งน้ำชายฝั่งทะเล พื้นที่ต้นน้ำ จำแนกเป็นบริเวณ ล. - ๑ ถึง ล. - ๓๒(๑๑)ที่ดินประเภท อป. ที่กำหนดไว้เป็นสีเขียวอ่อนมีเส้นทแยงสีขาวให้เป็นที่ดินประเภทอนุรักษ์ป่าไม้ มีวัตถุประสงค์เพื่อการสงวนและคุ้มครองดูแลรักษาหรือบำรุงป่าไม้ สัตว์ป่า ต้นน้ำ ลำธารและทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้ การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติจำแนกเป็นบริเวณ อป. - ๑ ถึง อป. - ๑๒ข้อ๘ ที่ดินประเภท พ. เป็นที่ดินประเภทศูนย์กลางพาณิชยกรรมให้ใช้ประโยชน์ในที่ดินเพื่อพาณิชยกรรม การอยู่อาศัย สถาบันราชการ สาธารณูปโภค สาธารณูปการและกิจการอื่น นอกจากข้อห้าม ดังต่อไปนี้(๑)โรงงานตามกฎหมายว่าด้วยโรงงานเว้นแต่โรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชนตามประกาศกระทรวงอุตสาหกรรมซึ่งไม่ใช่โรงงานลำดับที่๑๐๖(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจําหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงสัตว์ทุกชนิดเพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๖)จัดสรรที่ดินเพื่อประกอบเกษตรกรรมตามกฎหมายว่าด้วยการจัดสรรที่ดินข้อ๙ ที่ดินประเภท ม.เป็นที่ดินประเภทชุมชนเมือง ให้ใช้ประโยชน์ในที่ดินเพื่อการอยู่อาศัย พาณิชยกรรมสาธารณูปโภค สาธารณูปการ และกิจการอื่น นอกจากข้อห้าม ดังต่อไปนี้(๑)โรงงานตามกฎหมายว่าด้วยโรงงานเว้นแต่โรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชนตามประกาศกระทรวงอุตสาหกรรมซึ่งไม่ใช่โรงงานลำดับที่๑๐๖(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔)คลังสินค้าตามกฎหมายว่าด้วยคลังสินค้า ไซโล และห้องเย็นเว้นแต่ที่ตั้งอยู่ริมถนนสาธารณะที่มีขนาดเขตทางไม่น้อยกว่า ๓๐ เมตร(๕) สถานีขนส่งสัตว์และหรือสิ่งของตามกฎหมายว่าด้วยการขนส่งทางบกเว้นแต่ที่ตั้งอยู่ริมถนนสาธารณะที่มีขนาดเขตทางไม่น้อยกว่า๓๐ เมตร(๖)เลี้ยงสัตว์ทุกชนิดเพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๗)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๘)จัดสรรที่ดินเพื่อประกอบเกษตรกรรมตามกฎหมายว่าด้วยการจัดสรรที่ดิน(๙)การอยู่อาศัยหรือประกอบพาณิชยกรรมประเภทอาคารขนาดใหญ่พิเศษ เว้นแต่(๙.๑)ที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๖ เมตร(๙.๒)ที่ตั้งอยู่ภายในระยะ ๒,๐๐๐ เมตร โดยรอบสถานีรถไฟความเร็วสูงเชื่อมสามสนามบินการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของแม่น้ำบางปะกงแม่น้ำประแสร์ คลองสียัด คลองระบม คลองท่าลาด คลองหลวง และคลองใหญ่ ไม่น้อยกว่า๒๐๐ เมตรการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของคลองนครเนื่องเขต คลองแสนแสบคลองประเวศบุรีรมย์ คลองพระองค์เจ้าไชยานุชิต คลองพานทอง คลองสำโรงและคลองหินลอย ไม่น้อยกว่า ๕๐ เมตรข้อ๑๐ ที่ดินประเภท รม.เป็นที่ดินประเภทรองรับการพัฒนาเมือง ให้ใช้ประโยชน์ ในที่ดินเพื่อการอยู่อาศัยพาณิชยกรรม สถาบันราชการ สาธารณูปโภค สาธารณูปการ และกิจการอื่น นอกจากข้อห้ามดังต่อไปนี้(๑)โรงงานตามกฎหมายว่าด้วยโรงงาน เว้นแต่โรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชนตามประกาศกระทรวงอุตสาหกรรมซึ่งไม่ใช่โรงงานลำดับที่๑๐๖(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๔)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๕)การอยู่อาศัยหรือประกอบพาณิชยกรรมประเภทอาคารขนาดใหญ่พิเศษ เว้นแต่ที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๖ เมตรการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของแม่น้ำบางปะกงแม่น้ำประแสร์ คลองสียัด คลองระบม คลองท่าลาด คลองหลวง และคลองใหญ่ ไม่น้อยกว่า๒๐๐ เมตรการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของคลองนครเนื่องเขตคลองแสนแสบ คลองโพล้ คลองประเวศบุรีรมย์ คลองพระองค์เจ้าไชยานุชิต คลองพานทองคลองสำโรง และคลองหินลอย ไม่น้อยกว่า ๕๐ เมตรข้อ๑๑ ที่ดินประเภท ขก.เป็นที่ดินประเภทเขตส่งเสริมเศรษฐกิจพิเศษเพื่อกิจการพิเศษ ให้ใช้ประโยชน์ในที่ดินเพื่ออุตสาหกรรม พาณิชยกรรม การอยู่อาศัย เกษตรกรรมสถาบันการศึกษา สถาบันราชการสาธารณูปโภค สาธารณูปการ กิจการวิจัยและพัฒนาและกิจการอื่นที่เกี่ยวข้องกับเขตส่งเสริมเศรษฐกิจพิเศษเพื่อกิจการพิเศษข้อ๑๒ ที่ดินประเภท ขอ.เป็นที่ดินประเภทเขตส่งเสริมเศรษฐกิจพิเศษเพื่อกิจการอุตสาหกรรมให้ใช้ประโยชน์ในที่ดินเพื่ออุตสาหกรรม พาณิชยกรรม การอยู่อาศัย เกษตรกรรม สถาบันราชการ การสาธารณูปโภค สาธารณูปการกิจการวิจัยและพัฒนา และกิจการอื่นที่เกี่ยวข้องกับเขตส่งเสริมเศรษฐกิจพิเศษเพื่อกิจการอุตสาหกรรมข้อ ๑๓ที่ดินประเภท อ. เป็นที่ดินประเภทพัฒนาอุตสาหกรรม ให้ใช้ประโยชน์ในที่ดินเพื่ออุตสาหกรรมหรือเกี่ยวข้องกับอุตสาหกรรมคลังสินค้า สถาบันราชการ สาธารณูปโภค สาธารณูปการ และกิจการอื่น นอกจากข้อห้ามดังต่อไปนี้(๑)จัดสรรที่ดินเพื่อประกอบพาณิชยกรรมตามกฎหมายว่าด้วยการจัดสรรที่ดิน เว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๒)จัดสรรที่ดินเพื่อประกอบเกษตรกรรมตามกฎหมายว่าด้วยการจัดสรรที่ดิน(๓)การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่พิเศษการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของแม่น้ำบางปะกงและคลองใหญ่ ไม่น้อยกว่า ๒๐๐ เมตรการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของคลองกรำคลองระเวิง คลองชากเจ้าเดียว คลองบางนาง คลองบางหัก คลองพระองค์เจ้าไชยานุชิตคลองภูไทร คลองพานทอง และคลองหินลอย ไม่น้อยกว่า ๕๐ เมตรข้อ๑๔ ที่ดินประเภท ชบ.เป็นที่ดินประเภทชุมชนชนบท ให้ใช้ประโยชน์ในที่ดินเพื่อการอยู่อาศัย เกษตรกรรม สถาบันราชการ สาธารณูปโภค สาธารณูปการและกิจการอื่น นอกจากข้อห้าม ดังต่อไปนี้(๑)การประกอบอุตสาหกรรมตามประกาศกระทรวงอุตสาหกรรม เรื่องโครงการหรือกิจกรรมเกี่ยวกับการอุตสาหกรรมที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อม ทรัพยากรธรรมชาติ และสุขภาพ ลงวันที่ ๑๔ กันยายน พ.ศ. ๒๕๕๒(๒) จัดสรรที่ดินเพื่อประกอบพาณิชยกรรมตามกฎหมายว่าด้วยการจัดสรรที่ดินเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๓)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๔)การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่พิเศษการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของคลองใหญ่ คลองมาบพลงหลวง และคลองหลวงไม่น้อยกว่า ๒๐๐ เมตรการใช้ประโยชน์ในที่ดินเพื่อประกอบกิจการโรงงานหรือคลังสินค้าให้มีระยะห่างจากริมฝั่งตามสภาพธรรมชาติของคลองเขาจุก คลองโพล้ คลองกรำคลองระเวิง คลองชากเจ้าเดียว คลองน้อย คลองประเวศบุรีรมย์คลองพานทอง คลองภูไทร คลองสำโรง และคลองหินลอย ไม่น้อยกว่า ๕๐ เมตรข้อ ๑๕ที่ดินประเภท สก. เป็นที่ดินประเภทส่งเสริมเกษตรกรรม ให้ใช้ประโยชน์ในที่ดินเพื่อเกษตรกรรม อนุรักษ์เกษตรกรรม การอยู่อาศัยสถาบันราชการ สาธารณูปโภค สาธารณูปการ และกิจการอื่นนอกจากข้อห้าม ดังต่อไปนี้(๑)โรงงานตามกฎหมายว่าด้วยโรงงาน เว้นแต่(๑.๑)โรงงานตามประกาศกระทรวงอุตสาหกรรม เรื่อง กำหนดประเภทและชนิดของโรงงานอุตสาหกรรมที่ใช้วัตถุดิบจากผลิตผลการเกษตร ลงวันที่ ๑๓ ตุลาคมพ.ศ. ๒๕๔๐ ที่มีระยะห่างจากริมฝั่งตามสภาพธรรมชาติของคลองแสนแสบ คลองโพล้คลองนครเนื่องเขต คลองประเวศบุรีรมย์ และคลองพระองค์เจ้าไชยานุชิตไม่น้อยกว่า ๕๐ เมตร(๑.๒) โรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชนตามประกาศกระทรวงอุตสาหกรรมซึ่งไม่ใช่โรงงานลำดับที่๑๐๖ ที่มีระยะห่างจากริมฝั่งตามสภาพธรรมชาติของคลองแสนแสบ คลองโพล้คลองนครเนื่องเขต คลองประเวศบุรีรมย์ และคลองพระองค์เจ้าไชยานุชิต ไม่น้อยกว่า ๕๐เมตร(๑.๓)โรงงานลำดับที่ ๘๘ ที่ไม่ใช้ถ่านหินเป็นวัตถุดิบ โรงงานลำดับที่ ๘๙ โรงงานลำดับที่ ๑๐๑ และโรงงานลำดับที่ ๑๐๕ที่มีระยะห่างจากริมฝั่งตามสภาพธรรมชาติของคลองแสนแสบ คลองโพล้คลองนครเนื่องเขต คลองประเวศบุรีรมย์ และคลองพระองค์เจ้าไชยานุชิต ไม่น้อยกว่า ๕๐เมตร(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๔) จัดสรรที่ดินเพื่อประกอบพาณิชยกรรมตามกฎหมายว่าด้วยการจัดสรรที่ดินเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๕)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๖)การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่พิเศษ(๗)โรงแรมตามกฎหมายว่าด้วยโรงแรม เว้นแต่โรงแรมประเภท ๑ และโรงแรมประเภท ๒ที่ไม่ใช่อาคารสูงหรืออาคารขนาดใหญ่พิเศษข้อ๑๖ ที่ดินประเภท ปก.เป็นที่ดินประเภทที่พระราชกฤษฎีกากำหนดให้เป็นเขตปฏิรูปที่ดินให้ใช้ประโยชน์ในที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมสาธารณูปโภค สาธารณูปการ หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ในที่ดินเช่นเดียวกับที่ดินประเภท ชบ.ข้อ๑๗ ที่ดินประเภท ล.เป็นที่ดินประเภทที่โล่งเพื่อการรักษาคุณภาพสิ่งแวดล้อม เฉพาะที่ดินซึ่งเป็นของรัฐให้ใช้ประโยชน์ในที่ดินเพื่อนันทนาการหรือเกี่ยวข้องกับนันทนาการ การรักษาคุณภาพสิ่งแวดล้อมการประมงหรือเกี่ยวข้องกับการประมง หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ในที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม การอยู่อาศัย พาณิชยกรรม เกษตรกรรม การประมง สาธารณูปโภค สาธารณูปการ และกิจการอื่นนอกจากข้อห้าม ดังต่อไปนี้(๑) โรงงานตามกฎหมายว่าด้วยโรงงานเว้นแต่โรงงานเกี่ยวกับการบรรจุสินค้าในภาชนะโดยไม่มีการผลิตและโรงงานเกี่ยวกับการประกอบชิ้นส่วนต่างๆ โดยไม่มีการผลิตที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขที่มีระยะห่างจากริมฝั่งตามสภาพธรรมชาติของแม่น้ำหรือลำคลอง ไม่น้อยกว่า ๒๐๐ เมตร(๒) คลังสินค้าตามกฎหมายว่าด้วยคลังสินค้า ไซโล และห้องเย็นเว้นแต่คลังสินค้า ที่มีระยะห่างจากริมฝั่งตามสภาพธรรมชาติของแม่น้ำหรือลำคลองไม่น้อยกว่า ๒๐๐ เมตร(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๔) คลังก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๕)จัดสรรที่ดินเพื่อการอยู่อาศัยตามกฎหมายว่าด้วยการจัดสรรที่ดิน(๖)จัดสรรที่ดินเพื่อประกอบพาณิชยกรรมตามกฎหมายว่าด้วยการจัดสรรที่ดิน(๗)จัดสรรที่ดินเพื่อประกอบอุตสาหกรรมตามกฎหมายว่าด้วยการจัดสรรที่ดิน(๘)การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่ พิเศษ(๙)โรงแรมตามกฎหมายว่าด้วยโรงแรม เว้นแต่โรงแรมประเภท ๑ และโรงแรมประเภท ๒ที่ไม่ใช่อาคารสูงหรืออาคารขนาดใหญ่พิเศษที่ดินประเภทนี้ในเขตป่าสงวนแห่งชาติเขตรักษาพันธุ์สัตว์ป่า เขตห้ามล่าสัตว์ป่า เขตอุทยานแห่งชาติและเขตป่าไม้ถาวรตามมติคณะรัฐมนตรี ให้ใช้ประโยชน์ในที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่า ต้นน้ำลำธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้การสงวนและคุ้มครองสัตว์ป่าและการส่งเสริมและรักษาคุณภาพสิ่งแวดล้อมแห่งชาติเท่านั้นข้อ๑๘ ที่ดินประเภท อป.เป็นที่ดินประเภทอนุรักษ์ป่าไม้ ให้ใช้ประโยชน์ในที่ดินเพื่อการสงวนและคุ้มครองดูแลรักษาหรือบำรุงป่าไม้สัตว์ป่า ต้นน้ำ ลำธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ในที่ดินเพื่อเกษตรกรรม การอยู่อาศัย พาณิชยกรรม สาธารณูปโภคสาธารณูปการ หรือสาธารณประโยชน์เท่านั้นและห้ามใช้ประโยชน์ในที่ดินเพื่อกิจการตามที่กำหนด ดังต่อไปนี้(๑) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๒) คลังก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓)จัดสรรที่ดินเพื่อการอยู่อาศัยตามกฎหมายว่าด้วยการจัดสรรที่ดิน(๔)จัดสรรที่ดินเพื่อประกอบพาณิชยกรรมตามกฎหมายว่าด้วยการจัดสรรที่ดิน(๕)กําจัดมูลฝอยหรือสิ่งปฏิกูล (๖)ซื้อขายหรือเก็บเศษวัสดุที่ดินประเภทนี้ในเขตปฏิรูปที่ดินให้ใช้ประโยชน์ในที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมหรือสาธารณประโยชน์เท่านั้นข้อ ๑๙โรงงานที่ได้รับอนุญาตให้ประกอบกิจการอยู่ก่อนวันที่ประกาศนี้มีผลใช้บังคับและยังประกอบกิจการอยู่ให้ขยายพื้นที่โรงงานได้เฉพาะในที่ดินแปลงเดียวกันหรือติดต่อเป็นแปลงเดียวกันกับแปลงที่ดินที่เป็นที่ตั้งของโรงงานเดิมและให้รวมถึงการขยายพื้นที่ในแปลงที่ดินที่มีสภาพธรรมชาติหรือถนนคั่นระหว่างแปลงที่ดินที่เป็นที่ตั้งโรงงานเดิม ซึ่งเจ้าของโรงงานเดิมเป็นผู้ถือกรรมสิทธิ์หรือมีสิทธิครอบครองอยู่ก่อนวันที่ประกาศนี้มีผลใช้บังคับหรือเป็นพื้นที่ในที่ดินที่เคยเป็นกรรมสิทธิ์หรือสิทธิครอบครองของเจ้าของโรงงานเดิมอยู่ก่อนวันที่ประกาศนี้มีผลใช้บังคับข้อ ๒๐เมื่อแผนผังนี้มีผลใช้บังคับแล้ว หากมีกรณีที่ต้องปรับปรุงแผนผังให้สอดคล้องกับการพัฒนาเขตพัฒนาพิเศษภาคตะวันออกตามมติของคณะกรรมการนโยบายเขตพัฒนาพิเศษภาคตะวันออกให้สำนักงานคณะกรรมการนโยบายเขตพัฒนาพิเศษภาคตะวันออก ร่วมกับ กรมโยธาธิการและผังเมืองและหน่วยงานของรัฐที่เกี่ยวข้อง ดำเนินการปรับปรุงแผนผัง ตามมาตรา ๓๐แห่งพระราชบัญญัติเขตพัฒนาพิเศษภาคตะวันออก พ.ศ. ๒๕๖๑แล้วเสนอคณะกรรมการนโยบายเขตพัฒนาพิเศษภาคตะวันออกให้ความเห็นชอบและคณะรัฐมนตรีอนุมัติ ตามมาตรา ๓๒ ต่อไปส่วนที่ ๒แผนผังระบบสาธารณูปโภคระบบเทคโนโลยีสารสนเทศและการสื่อสารและระบบการควบคุมและขจัดมลภาวะ ข้อ๒๑ แผนผังระบบสาธารณูปโภคระบบเทคโนโลยีสารสนเทศและการสื่อสาร ระบบการควบคุมและขจัดมลภาวะได้จัดทำขึ้นเพื่อส่งเสริมและพัฒนาระบบสาธารณูปโภค ระบบเทคโนโลยีสารสนเทศและการสื่อสาร ระบบการควบคุมและขจัดมลภาวะอย่างทั่วถึง เพียงพอและได้มาตรฐานข้อ ๒๒ โครงการระบบสาธารณูปโภคให้เป็นไปดังต่อไปนี้(๑) โครงการประเภท สภ. ๑ให้เป็นโครงการสถานีดับเพลิง จำแนกเป็น ๒ ประเภท ดังนี้(๑.๑)โครงการประเภท สภ. ๑ - ๑ ให้เป็นโครงการปรับปรุงสถานีดับเพลิง จำนวน ๘๐ แห่ง(๑.๒)โครงการประเภท สภ. ๑ - ๒ ให้เป็นโครงการก่อสร้างสถานีดับเพลิง จำนวน ๓ แห่งข้อ ๒๓ โครงการระบบการควบคุมและขจัดมลภาวะให้เป็นไปดังต่อไปนี้(๑)โครงการประเภท สภ. ๒ ให้เป็นโครงการปรับปรุงสถานที่กำจัดขยะมูลฝอย จำนวน ๑๑ แห่ง(๒)โครงการประเภท สภ. ๓ ให้เป็นโครงการระบบบำบัดน้ำเสียรวมชุมชน จำแนกเป็น ๒ ประเภท ดังนี้(๒.๑)โครงการประเภท สภ. ๓ - ๑ ให้เป็นโครงการปรับปรุงระบบบำบัดน้ำเสียชุมชน จำนวน ๑๖แห่ง(๒.๒)โครงการประเภท สภ. ๓ - ๒ ให้เป็นโครงการก่อสร้างระบบบำบัดน้ำเสียชุมชน จำนวน ๕๑แห่งข้อ๒๔ให้หน่วยงานที่เกี่ยวข้องใช้เป็นแนวทางในการจัดทำแผนงานและโครงการ เพื่อพัฒนาตามวัตถุประสงค์นโยบาย มาตรการและวิธีดำเนินการ ตามที่ได้กำหนดไว้ในแผนผังระบบสาธารณูปโภคระบบเทคโนโลยีสารสนเทศและการสื่อสาร และระบบการควบคุมและขจัดมลภาวะข้อ๒๕ให้หน่วยงานที่เกี่ยวข้องใช้เป็นแนวทางในการจัดทำงบประมาณ เพื่อพัฒนาตามแผนงานและโครงการตามแผนผังระบบสาธารณูปโภคระบบเทคโนโลยีสารสนเทศและการสื่อสาร ระบบการควบคุมและขจัดมลภาวะส่วนที่ ๓แผนผังระบบคมนาคมและขนส่ง ข้อ ๒๖โครงการระบบคมนาคมขนส่งประเภทถนน ให้ใช้ประโยชน์ในที่ดินในบริเวณแนวถนนสายก ถนนสาย ข ถนนสาย ค ถนนสาย ง ถนนสาย จ ถนนสาย ฉ ถนนสาย ช ถนนสาย ฌ ถนนสาย ญและถนนสาย ฎ ห้ามใช้ประโยชน์ในที่ดินเพื่อกิจการอื่น นอกจากกิจการตามที่กำหนดดังต่อไปนี้(๑)การสร้างถนนหรือเกี่ยวข้องกับถนน และการสาธารณูปโภคและสาธารณูปการ(๒)การสร้างรั้วหรือกำแพงข้อ ๒๗ โครงการระบบคมนาคมขนส่งประเภทสถานีขนส่งให้เป็นไปดังต่อไปนี้(๑) โครงการประเภท คส. ๑ให้เป็นโครงการปรับปรุงท่าอากาศยาน จำนวน ๑ แห่ง(๒) โครงการประเภท คส. ๒ให้เป็นโครงการปรับปรุงท่าเรือ จำนวน ๔ แห่ง(๓)โครงการประเภท คส. ๓ - ๑ ให้เป็นโครงการปรับปรุงสถานีรถไฟ จำนวน ๙ แห่ง(๔)โครงการประเภท คส. ๓ - ๒ ให้เป็นโครงการก่อสร้างสถานีรถไฟ จำนวน ๒ แห่ง(๕)โครงการประเภท คส. ๔ ให้เป็นโครงการก่อสร้างสถานีรถไฟความเร็วสูง จำนวน ๑๐ แห่งข้อ๒๘ ให้หน่วยงานที่เกี่ยวข้องใช้เป็นแนวทางในการจัดทำแผนงานและโครงการเพื่อพัฒนาตามวัตถุประสงค์ นโยบาย มาตรการ และวิธีดำเนินการตามที่ได้กำหนดไว้ในแผนผังระบบคมนาคมและขนส่งข้อ๒๙ให้หน่วยงานที่เกี่ยวข้องใช้เป็นแนวทางในการจัดทำงบประมาณเพื่อพัฒนาตามแผนงานและโครงการตามแผนผังระบบคมนาคมและขนส่งส่วนที่ ๔แผนผังระบบการตั้งถิ่นฐานและภูมิสังคม ข้อ ๓๐ แผนผังระบบการตั้งถิ่นฐานและภูมิสังคมมีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ของแผนผัง ดังต่อไปนี้(๑) เพื่อวางระบบเมืองและการตั้งถิ่นฐานตามศักยภาพและบทบาทหน้าที่เพื่อรองรับการอยู่อาศัยพาณิชยกรรม อุตสาหกรรม การท่องเที่ยว การบริการสาธารณะระบบโครงสร้างพื้นฐานและคมนาคมขนส่ง ให้เกิดความเชื่อมโยงอย่างเป็นระบบให้เป็นไปตามแผนผังการใช้ประโยชน์ในที่ดินและแผนผังโครงสร้างพื้นฐานและระบบสาธารณูปโภค และรองรับการขยายตัวของประชากรและกิจการเป้าหมายในเขตพัฒนาพิเศษภาคตะวันออก(๒)ส่งเสริมการพัฒนาเมืองตามศักยภาพและบทบาทหน้าที่พร้อมทั้งสงวนรักษาและอนุรักษ์ชุมชนที่มีคุณค่าทางประวัติศาสตร์และวิถีชีวิตที่เป็นเอกลักษณ์(๓)ส่งเสริมให้มีการพัฒนาเมืองใหม่โดยใช้แนวทางการพัฒนาเมืองอัจฉริยะพร้อมทั้งรักษาและปรับปรุงเมืองเก่าให้เกิดเอกลักษณ์และคุณค่าของชุมชนเมืองเก่า(๔)ส่งเสริมการกำหนดพื้นที่พัฒนาการท่องเที่ยวรูปแบบต่าง ๆ ให้สอดคล้องกับลักษณะทางกายภาพของพื้นที่และเอกลักษณ์ของชุมชนตามกลุ่มศักยภาพ เพื่อปรับปรุงและพัฒนาแหล่งท่องเที่ยวและสิ่งอำนวยความสะดวกต่าง ๆ ซึ่งประกอบด้วยการท่องเที่ยวในชุมชนแหล่งธรรมชาติและเกษตรกรรมการท่องเที่ยวในชุมชนแหล่งวัฒนธรรม และการท่องเที่ยวในความสนใจพิเศษ(๕)ส่งเสริมให้มีการพัฒนาเมืองและการตั้งถิ่นฐานแบบรวมกลุ่ม โดยเฉพาะกลุ่มเมืองอนุรักษ์ชุมชนดั้งเดิมกลุ่มเมืองอุตสาหกรรม กลุ่มเมืองการค้า และกลุ่มเมืองท่องเที่ยว เพื่อเพิ่มมูลค่าทางเศรษฐกิจและสร้างความเป็นอยู่ที่ดีในสังคมดำรงรักษาวิถีชีวิตของชุมชนดั้งเดิม สร้างประสิทธิภาพในการผลิตสร้างมูลค่าสินค้า และการบริการส่วนที่ ๕แผนผังระบบบริหารจัดการน้ำ ข้อ๓๑ แผนผังระบบบริหารจัดการน้ำจัดทำขึ้นเพื่อส่งเสริมและพัฒนาการบริการจัดการน้ำให้เหมาะสมเพียงพอกับความต้องการอย่างทั่วถึงและได้มาตรฐานโครงการระบบบริหารจัดการน้ำให้เป็นไปดังต่อไปนี้(๑) โครงการประเภท บน.๑ ให้เป็นโครงการโรงผลิตน้ำประปา จำแนกเป็น ๒ ประเภท ดังนี้(๑.๑)โครงการประเภท บน. ๑ - ๑ ให้เป็นโครงการปรับปรุงโรงผลิตน้ำประปา จำนวน ๔๒ แห่ง(๑.๒)โครงการประเภท บน. ๑ - ๒ ให้เป็นโครงการก่อสร้างโรงผลิตน้ำประปา จำนวน ๓ แห่ง(๒)โครงการประเภท บน. ๒ ให้เป็นโครงการอ่างเก็บน้ำ ระบบเชื่อมโยงและผันน้ำเพื่อพัฒนาแหล่งน้ำต้นทุน จำแนกเป็น ๔ ประเภท ดังนี้(๒.๑)โครงการประเภท บน. ๒ - ๑ ให้เป็นโครงการปรับปรุงอ่างเก็บน้ำ จำนวน ๘ แห่ง(๒.๒)โครงการประเภท บน. ๒ - ๒ ให้เป็นโครงการก่อสร้างอ่างเก็บน้ำ จำนวน ๖ แห่ง(๒.๓)โครงการประเภท บน. ๒ - ๓ ให้เป็นโครงการปรับปรุงคลองส่งน้ำดิบ จำนวน ๑ แห่ง(๒.๔)โครงการประเภท บน. ๒ - ๔ ให้เป็นโครงการก่อสร้างท่อส่งน้ำดิบ จำนวน ๑ แห่ง(๓)โครงการประเภท บน. ๓ให้เป็นโครงการปรับปรุงแหล่งน้ำธรรมชาติเพื่อป้องกันและบรรเทาปัญหาน้ำท่วม จำนวน ๔แห่ง(๔) โครงการประเภท บน. ๔ให้เป็นโครงการก่อสร้างพื้นที่ปิดล้อมชุมชนเพื่อป้องกันและบรรเทาปัญหาน้ำท่วมในพื้นที่เมืองและเศรษฐกิจสำคัญจำนวน ๑๐ แห่ง(๕) โครงการประเภท บน. ๕ให้เป็นโครงการก่อสร้างคันป้องกันน้ำท่วม จำนวน ๓ แห่ง(๖)โครงการประเภท บน. ๖ ให้เป็นโครงการปรับปรุงคลองเพื่อการระบายน้ำ จำนวน ๕ แห่ง(๗)โครงการประเภท บน. ๗ให้เป็นโครงการก่อสร้างท่อ อุโมงค์ผันน้ำเพื่อการระบายน้ำและป้องกันน้ำท่วมจำนวน ๑ แห่ง(๘)โครงการประเภท บน. ๘ให้เป็นโครงการปรับปรุงระบบระบายน้ำและป้องกันน้ำท่วมพื้นที่เมืองพัทยาและชุมชนต่อเนื่องจำนวน ๑ แห่ง(๙)โครงการประเภท บน. ๙ ให้เป็นโครงการพัฒนาพื้นที่น้ำท่วมซ้ำซากเป็นแก้มลิง ๑ แห่งข้อ๓๒ ให้หน่วยงานที่เกี่ยวข้องใช้เป็นแนวทางในการจัดทำแผนงานและโครงการเพื่อพัฒนาตามวัตถุประสงค์ นโยบายมาตรการและวิธีดำเนินการตามที่ได้กำหนดไว้ในแผนผังระบบบริหารจัดการน้ำข้อ๓๓ให้หน่วยงานที่เกี่ยวข้องใช้เป็นแนวทางในการจัดทำงบประมาณ เพื่อพัฒนาตามแผนงานและโครงการตามแผนผังระบบบริหารจัดการน้ำส่วนที่ ๖แผนผังระบบป้องกันอุบัติภัย ข้อ ๓๔แผนผังระบบป้องกันอุบัติภัย ได้จัดทำขึ้นเพื่อส่งเสริมและพัฒนาการป้องกันอุบัติภัยให้เหมาะสมเพียงพอกับความต้องการอย่างทั่วถึงและได้มาตรฐานโครงการระบบป้องกันอุบัติภัย ให้เป็นไปดังต่อไปนี้(๑) โครงการประเภท ปอ. ๑ให้เป็นโครงการก่อสร้างสถานีดับเพลิง จำนวน ๔๕ แห่ง(๒)โครงการประเภท ปอ. ๒ ให้เป็นโครงการก่อสร้างศูนย์ปฏิบัติการจังหวัด จำนวน ๓ แห่งข้อ๓๕ให้หน่วยงานที่เกี่ยวข้องใช้เป็นแนวทางในการจัดทำแผนงานและโครงการเพื่อพัฒนาตามวัตถุประสงค์ นโยบาย มาตรการ และวิธีดำเนินการตามที่ได้กำหนดไว้ในแผนผังระบบป้องกันอุบัติภัยข้อ๓๖ให้หน่วยงานที่เกี่ยวข้องใช้เป็นแนวทางในการจัดทำงบประมาณเพื่อพัฒนาตามแผนงานและโครงการตามแผนผังระบบป้องกันอุบัติภัยหมวด ๔นโยบาย มาตรการและวิธีดำเนินการเพื่อปฏิบัติตามวัตถุประสงค์ของแผนผัง ส่วนที่ ๑แผนผังการใช้ประโยชน์ในที่ดิน ข้อ ๓๗แผนผังการใช้ประโยชน์ในที่ดิน มีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ของแผนผัง ดังต่อไปนี้(๑)ส่งเสริมการพัฒนาระบบคมนาคมและขนส่ง สาธารณูปโภคและสาธารณูปการตามที่ได้กำหนดไว้ในแผนผังการพัฒนาโครงสร้างพื้นฐานและระบบสาธารณูปโภคเพื่อให้สอดคล้องกับการใช้ประโยชน์ในที่ดินแต่ละประเภท(๒)ส่งเสริมให้หน่วยงานที่เกี่ยวข้องกับการควบคุมการประกอบอุตสาหกรรม พิจารณาดำเนินการกำหนดหลักเกณฑ์เกี่ยวกับแนวป้องกันสภาพแวดล้อมของการประกอบอุตสาหกรรมและวิธีการควบคุมการปล่อยของเสียมลพิษหรือสิ่งใด ๆ ที่มีผลกระทบต่อสิ่งแวดล้อมซึ่งเกิดจากการประกอบอุตสาหกรรมโดยให้ครอบคลุมพื้นที่ที่อาจได้รับผลกระทบอย่างทั่วถึง รวมถึงการควบคุมให้ดำเนินการตามหลักเกณฑ์ดังกล่าว(๓)ส่งเสริมการจัดให้มีพื้นที่เกษตรกรรมชั้นดีให้คงอยู่ และป้องกันการขยายตัวของพื้นที่กิจกรรมทางเศรษฐกิจต่าง ๆไม่ให้รุกล้ำเข้าไปในพื้นที่เกษตรกรรมที่สำคัญ พร้อมทั้งส่งเสริมการวางระบบชลประทานที่มีประสิทธิภาพรวมทั้งจัดระบบการใช้ประโยชน์ที่ดินเพื่อการเกษตรที่เหมาะสมกับระบบชลประทานเพื่อให้พื้นที่เขตพัฒนาพิเศษภาคตะวันออกเป็นฐานการผลิตอาหารที่ปลอดภัยและยั่งยืน(๔) ส่งเสริมการอนุรักษ์ฟื้นฟูและพัฒนาพื้นที่ทรัพยากรธรรมชาติและสิ่งแวดล้อมให้กลับคืนสู่สภาพที่สมดุลและสมบูรณ์เพื่อรักษาความหลากหลายทางชีวภาพและความสมดุลของระบบนิเวศควบคู่ไปกับการควบคุมและการบริหารจัดการการใช้ประโยชน์ที่ดินในพื้นที่และมีประสิทธิภาพเพื่อให้สอดคล้องกับความสามารถในการรองรับของทรัพยากรและเพื่อป้องกันการรุกล้ำเข้าไปใช้ประโยชน์ในพื้นที่หวงห้ามซึ่งเป็นพื้นที่ป่าอนุรักษ์ส่วนที่ ๒แผนผังระบบสาธารณูปโภคระบบเทคโนโลยีสารสนเทศและการสื่อสารและระบบการควบคุมและขจัดมลภาวะ ข้อ๓๘ แผนผังระบบสาธารณูปโภคระบบเทคโนโลยีสารสนเทศและการสื่อสาร และระบบการควบคุมและขจัดมลภาวะมีนโยบายในการพัฒนาพื้นที่เขตพัฒนาพิเศษภาคตะวันออก เพื่อให้บรรลุวัตถุประสงค์ของแผนผังดังต่อไปนี้(๑) ส่งเสริมการจัดการขยะมูลฝอยที่ถูกหลักสุขาภิบาลรองรับปริมาณขยะสะสมได้อย่างเพียงพอ(๒)ส่งเสริมการจัดน้ำเสียชุมชนก่อนปล่อยลงสู่แหล่งน้ำธรรมชาติ(๓)ส่งเสริมให้มีสถานีดับเพลิงที่ให้บริการอย่างมีประสิทธิภาพและได้มาตรฐานข้อ๓๙ ให้หน่วยงานที่เกี่ยวข้องจัดทำแผนงานและโครงการตามที่ได้จัดลำดับความสำคัญของโครงการที่เสนอไว้เพื่อให้การพัฒนาพื้นที่เป็นไปตามวัตถุประสงค์ ของแผนผังระบบสาธารณูปโภค ระบบเทคโนโลยีสารสนเทศและการสื่อสารและระบบการควบคุมและขจัดมลภาวะข้อ ๔๐ กรณีที่หน่วยงานของรัฐดำเนินการจัดทำโครงการพัฒนาระบบสาธารณูปโภค ระบบเทคโนโลยีสารสนเทศและการสื่อสารระบบการควบคุมและขจัดมลภาวะอื่น ๆ ในเขตแผนผังการพัฒนาเขตพัฒนาพิเศษภาคตะวันออก ควรมีแนวทางการพัฒนาที่สอดคล้องกับที่กำหนดในแผนผังระบบสาธารณูปโภคระบบเทคโนโลยีสารสนเทศและการสื่อสาร ระบบการควบคุมและขจัดมลภาวะส่วนที่ ๓แผนผังระบบคมนาคมและขนส่ง ข้อ ๔๑แผนผังระบบคมนาคมและขนส่ง มีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ของแผนผังดังต่อไปนี้(๑)เพื่อส่งเสริมการพัฒนาระบบคมนาคมและขนส่งให้มีประสิทธิภาพและครอบคลุมพื้นที่เขตพัฒนาพิเศษภาคตะวันออกทั้งทางระบบถนน ระบบราง ระบบคมนาคมทางอากาศ ระบบคมนาคมทางน้ำ และระบบขนส่งสาธารณะ(๒)เพื่อส่งเสริมการพัฒนาระบบคมนาคมและขนส่งให้สามารถรองรับการเดินทางเชื่อมโยงพื้นที่เขตพัฒนาพิเศษภาคตะวันออกกับภูมิภาคอื่นๆ ได้อย่างสะดวก รวดเร็ว ได้มาตรฐาน และมีประสิทธิภาพข้อ๔๒ ให้หน่วยงานที่เกี่ยวข้องจัดทำแผนงานและโครงการตามที่ได้จัดลำดับความสำคัญของโครงการที่เสนอไว้เพื่อให้การพัฒนาพื้นที่เป็นไปตามวัตถุประสงค์ของแผนผังระบบคมนาคมและขนส่งข้อ๔๓กรณีที่หน่วยงานของรัฐดำเนินการจัดทำโครงการพัฒนาระบบคมนาคมและขนส่งอื่น ๆ ในเขตแผนผังระบบคมนาคมและขนส่งควรมีแนวทางการพัฒนาที่สอดคล้องกับที่เสนอในแผนผังระบบคมนาคมและขนส่งส่วนที่ ๔ระบบนิเวศและสิ่งแวดล้อมที่เหมาะสมแก่การประกอบอุตสาหกรรมเป้าหมายอุตสาหกรรมเป้าหมายพิเศษ และการประกอบกิจการ ข้อ ๔๔การจัดทำระบบนิเวศและสิ่งแวดล้อมที่เหมาะสมแก่การประกอบอุตสาหกรรมเป้าหมาย อุตสาหกรรมเป้าหมายพิเศษ และการประกอบกิจการมีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ ดังต่อไปนี้(๑)ส่งเสริมการประกอบอุตสาหกรรมและสนับสนุนการรวมกลุ่มหรือเชื่อมโยงอุตสาหกรรมที่ต่อเนื่องกัน ในลักษณะของกลุ่มอุตสาหกรรมโดยให้มีการจัดตั้งโรงงานอุตสาหกรรมที่ไม่สร้างผลกระทบกับระบบนิเวศและสิ่งแวดล้อม(๒)ให้หน่วยงานที่มีหน้าที่ที่เกี่ยวข้องกับการพัฒนาระบบคมนาคมขนส่ง สาธารณูปโภคและสาธารณูปการที่จำเป็นต่อการดำเนินกิจการด้านอุตสาหกรรมคำนึงถึงผลกระทบกับระบบนิเวศและสิ่งแวดล้อม(๓)ให้หน่วยงานที่มีอำนาจหน้าที่ในการอนุญาตให้ประกอบกิจการอุตสาหกรรม ควรคำนึงถึงอุตสาหกรรมที่เหมาะสมกับสภาพพื้นที่เพื่อมิให้ส่งผลกระทบกับระบบนิเวศและสิ่งแวดล้อม(๔)ส่งเสริมหน่วยงานที่เกี่ยวข้องให้กำหนดมาตรการป้องกันบรรเทาปัญหาและผลกระทบจากการประกอบกิจการอุตสาหกรรมต่อชุมชนและสภาพแวดล้อมที่มีประสิทธิภาพ(๕) ให้การประกอบการนิคมอุตสาหกรรมการจัดสรรที่ดินเพื่ออุตสาหกรรม สวนอุตสาหกรรมและพื้นที่อุตสาหกรรมขนาดใหญ่ต้องจัดให้มีระบบกำจัดขยะ กำจัดกากของเสีย ระบบบำบัดน้ำเสียและการบริหารจัดการด้านสิ่งแวดล้อม เพื่อไม่ให้เกิดผลกระทบต่อระบบนิเวศและสิ่งแวดล้อมส่วนที่ ๕แผนผังระบบบริหารจัดการน้ำ ข้อ ๔๕แผนผังระบบบริหารจัดการน้ำ มีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ของแผนผัง ดังต่อไปนี้(๑)ส่งเสริมการจัดการพัฒนาแหล่งน้ำต้นทุนให้เพียงพอกับกิจกรรมในพื้นที่และสอดคล้องกับแผนผังการใช้ประโยชน์ที่ดินในอนาคต(๒)ส่งเสริมการบริการน้ำประปาที่ได้มาตรฐาน ให้บริการอย่างพอเพียงและทั่วถึง(๓) ส่งเสริมการพัฒนาระบบระบายน้ำและป้องกันน้ำท่วมในพื้นที่เมืองและเศรษฐกิจสำคัญอย่างเหมาะสมเพื่อให้ปลอดภัยจากปัญหาน้ำท่วมข้อ๔๖ให้หน่วยงานที่เกี่ยวข้องจัดทำแผนงานและโครงการตามที่ได้จัดลำดับความสำคัญของโครงการที่เสนอไว้ เพื่อให้การพัฒนาพื้นที่เป็นไปตามวัตถุประสงค์ของแผนผังระบบบริหารจัดการน้ำข้อ๔๗ กรณีที่หน่วยงานของรัฐดำเนินการจัดทำโครงการพัฒนาระบบการบริหารจัดการน้ำอื่นๆ ในเขตพัฒนาพิเศษภาคตะวันออกควรมีแนวทางการพัฒนาให้สอดคล้องกับแผนผังระบบบริหารจัดการน้ำส่วนที่ ๖แผนผังระบบป้องกันอุบัติภัย ข้อ๔๘ แผนผังระบบป้องกันอุบัติภัยมีนโยบายในการพัฒนาพื้นที่เขตพัฒนาพิเศษภาคตะวันออกเพื่อให้บรรลุวัตถุประสงค์ของแผนผัง ดังต่อไปนี้(๑)ส่งเสริมให้มีสถานีดับเพลิงที่ให้บริการในบริเวณพื้นที่ป้องกันอุบัติภัยที่สามารถรองรับอุบัติภัยจากสารเคมีวัตถุอันตราย หรือภัยพิบัติอื่น ได้อย่างมีประสิทธิภาพและได้มาตรฐาน(๒)ส่งเสริมการจัดตั้งศูนย์ปฏิบัติการจังหวัด กรณีเกิดเหตุฉุกเฉินและพัฒนาระบบฐานข้อมูลเกี่ยวกับสารเคมีวัตถุอันตรายของการประกอบอุตสาหกรรมในพื้นที่ เพื่อรองรับภาวะฉุกเฉิน และอุบัติภัย รวมทั้งเป็นศูนย์ข้อมูลแผนตอบโต้ภาวะฉุกเฉินและแผนอพยพเพื่อใช้ในการวางแผนป้องกันและเฝ้าระวังอุบัติภัยข้อ๔๙ให้หน่วยงานที่เกี่ยวข้องจัดทำแผนงานและโครงการตามที่ได้จัดลำดับความสำคัญของโครงการที่เสนอไว้เพื่อให้การพัฒนาพื้นที่เป็นไปตามวัตถุประสงค์ของแผนผังระบบป้องกันอุบัติภัยข้อ๕๐กรณีที่หน่วยงานของรัฐดำเนินการจัดทำโครงการพัฒนาระบบป้องกันอุบัติภัยอื่น ๆ ในเขตพัฒนาพิเศษภาคตะวันออกควรมีแนวทางการพัฒนาที่สอดคล้องกับที่เสนอในแผนผังระบบป้องกันอุบัติภัยประกาศณ วันที่ ๒๐ พฤศจิกายน พ.ศ. ๒๕๖๒พลเอกประยุทธ์ จันทร์โอชานายกรัฐมนตรีประธานกรรมการนโยบายเขตพัฒนาพิเศษภาคตะวันออก[เอกสารแนบท้าย]๑.แผนที่ท้ายประกาศคณะกรรมการนโยบายเขตพัฒนาพิเศษภาคตะวันออก เรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกพ.ศ. ๒๕๖๒๒.แผนผังการใช้ประโยชน์ที่ดินท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก พ.ศ. ๒๕๖๒ (แก้ไขเพิ่มเติม บริเวณ ขก. - ๓,บริเวณ ชบ. ๑๑)[๒]๓. รายการประกอบแผนผังการใช้ประโยชน์ในที่ดินท้ายประกาศคณะกรรมการนโยบายเขตพัฒนาพิเศษภาคตะวันออก เรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก พ.ศ. ๒๕๖๒ (แก้ไขเพิ่มเติม รายการ ขก. - ๓ ของ ๔.)[๓]๔.แผนผังระบบสาธารณูปโภค ระบบเทคโนโลยีสารสนเทศและการสื่อสาร และระบบการควบคุมและขจัดมลภาวะท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออก พ.ศ. ๒๕๖๒๕.รายการประกอบแผนผังระบบสาธารณูปโภค ระบบเทคโนโลยีสารสนเทศและการสื่อสารและระบบการควบคุมและขจัดมลภาวะท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภค พ.ศ. ๒๕๖๒๖.แผนผังระบบคมนาคมและขนส่งท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกพ.ศ. ๒๕๖๒๗.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดฉะเชิงเทรา แผ่นที่๑/๒๘.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดฉะเชิงเทรา แผ่นที่๒/๒๙.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดชลบุรี แผ่นที่๑/๒๑๐.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดชลบุรี แผ่นที่๒/๒๑๑.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดระยอง แผ่นที่๑/๒๑๒.แผนผังระบบคมนาคมและขนส่ง เขตพัฒนาพิเศษภาคตะวันออก แผ่นขยาย จังหวัดระยอง แผ่นที่๒/๒๑๓. รายการประกอบแผนผังระบบคมนาคมและขนส่งท้ายประกาศคณะกรรมการนโยบายเขตพัฒนาพิเศษภาคตะวันออก เรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก พ.ศ. ๒๕๖๒๑๔. แผนผังระบบการตั้งถิ่นฐานและภูมิสังคมท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกพ.ศ. ๒๕๖๒๑๕.แผนผังระบบบริหารจัดการน้ำท้ายประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกพ.ศ. ๒๕๖๒๑๖. รายการประกอบแผนผังระบบบริหารจัดการน้ำท้ายประกาศคณะกรรมการนโยบายเขตพัฒนาพิเศษภาคตะวันออก เรื่องแผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคพ.ศ. ๒๕๖๒๑๗.แผนผังระบบป้องกันอุบัติภัยท้ายประกาศคณะกรรมการนโยบายเขตพัฒนาพิเศษภาคตะวันออก เรื่องแผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค เขตพัฒนาพิเศษภาคตะวันออกพ.ศ. ๒๕๖๒๑๘. รายการประกอบแผนผังระบบป้องกันอุบัติภัยท้ายประกาศคณะกรรมการนโยบายเขตพัฒนาพิเศษภาคตะวันออก เรื่อง แผนผังการใช้ประโยชน์ในที่ดินและแผนผังการพัฒนาโครงสร้างพื้นฐานและระบบสาธารณูปโภค พ.ศ. ๒๕๖๒(ดูข้อมูลจากภาพกฎหมาย) ประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก(ฉบับที่ ๒) พ.ศ. ๒๕๖๓[๔]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปอัมพิกา/จัดทำ๒๗ พฤศจิกายน๒๕๖๓สุภาทิพย์/ตรวจ๓๐ พฤศจิกายน๒๕๖๓วิวรรธน์/เพิ่มเติม๓๑ มกราคม ๒๕๖๔สุภาทิพย์/ตรวจ๘ กุมภาพันธ์๒๕๖๔[๑] ราชกิจจานุเบกษาเล่ม ๑๓๖/ตอนพิเศษ ๓๐๑ ง/หน้า ๑/๙ ธันวาคม ๒๕๖๒[๒] ประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก(ฉบับที่ ๒) พ.ศ. ๒๕๖๓[๓] ประกาศคณะกรรมการนโยบายเขตพัฒนาพิเศษภาคตะวันออกเรื่อง แผนผังการใช้ประโยชน์ในที่ดิน และแผนผังการพัฒนาโครงสร้างพื้นฐานและระบบสาธารณูปโภคเขตพัฒนาพิเศษภาคตะวันออก(ฉบับที่ ๒) พ.ศ. ๒๕๖๓[๔] ราชกิจจานุเบกษาเล่ม ๑๓๗/ตอนพิเศษ ๓๐๕ ง/หน้า ๔๙/๓๐ ธันวาคม ๒๕๖๓